
AVIZ

asupra Proiectului de  Lege privind instituirea zilei de 11 martie ca

 Ziua naţională a Meseriilor  
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă a fost sesizată spre dezbatere şi avizare, cu Proiectul de  Lege privind instituirea zilei de 11 martie ca Ziua naţională a Meseriilor, transmis cu adresa nr. PL x 496 din 03 octombrie 2018 şi înregistrat cu nr. 4c- 12/185 din 04 octombrie 2018.
Conform dispoziţiilor art.75 alineatele (1) şi (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat propunerea legislativă în şedinţa din 26 septembrie 2018 

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 9 octombrie 2018.
Membrii Comisiei au examinat Proiectul de Lege privind instituirea zilei de 11 martie ca Ziua naţională a Meseriilor, Avizul favorabil cu observaţii şi propuneri al Consiliului Legislativ transmis cu nr. 363 din 20 aprilie 2018, precum şi Punctul de vedere al Guvernului nr.1119 din 11 iunie 2018, care susţine adoptarea iniţiativei legislative cu observaţii şi propuneri.
Proiectul de lege are ca obiect de reglementare crearea cadrului legal pentru instituirea zilei de 11 martie ca Ziua naţională a Meseriilor, celebrată ca zi de sărbătoare naţională, lucrătoare. În acest sens, se propune ca Ministerul Educaţiei Naţionale, inspectoratele şcolare, instituţiile de învăţământ, Parlamentul României, Administraţia Prezidenţială, Guvernul României şi alte autorităţi ale administraţiei publice centrale şi locale să poată organiza evenimente educaţionale şi campanii de comunicare publică pentru promovarea învăţământului profesional şi tehnic, precum şi a meseriilor
În raport de obiectul şi conţinutul reglementării, iniţiativa legislativă face parte din categoria legilor ordinare.
În urma dezbaterilor şi a opiniilor exprimate, Comisia pentru cultură, arte, mijloace de informare în masă a hotărât, cu majoritatea voturilor parlamentarilor prezenţi, avizarea favorabilă a Proiectului de  Lege privind instituirea zilei de 11 martie ca Ziua naţională a Meseriilor.
PREŞEDINTE,

Gigel – Sorinel ŞTIRBU

